Spoznavna tura za tečajnike 2014/15

V soboto 11.10.2014 smo imeli spoznavno turo za tečajnike letnika 2014/15. Ture se je udeležilo 18 tečajnikov, ostali pa smo bili Matko, Vera, Primož Brifah, Miha ?, in jaz. Zaradi pomanjkanja časa nisva uspela dobiti vodje ture zato sva dolžnost prevzela z Matkotom sama. Iz Žagane peči smo se podali proti Kalcem in se preko Kalške gore povzpeli na Kalški greben, vmes smo imeli precej zabavnega programa. Ker smo na sestopu imeli še veliko časa sem  imel idejo, da sestopimo skozi Kurjo dolino kar pa se je pokazalo za prevelik zalogaj in kot bi mignil nas je v terenu brez poti ujela tema. Posledično smo bivakirali zelo blizu poti, ker je bila noč topla in smo imeli ogenj pa je bil bivak bolj uživaški kot naporen. Večina tečajnikov je bila odlično pripravljenih in so pokazali veliko dobre volje, sama narava ture pa jih je povezala v dobro skupino. Pohvalil bi tudi Vero in Primoža Brifaha katera sta nama zelo pomagala pri vodenju.
Seveda moram opisati še razlog za bivakiranje, napačna odločitev z strani vodij glede sestopa skozi Kurjo dolino ter dejansko nepoznavanje terena. Nekaj časovnih zamikov tudi zaradi slabše telesne pripravljenosti peščice tečajnikov.

Gledano v celoti je bila tura uspešna in vsi udeleženci so imeli pozitivna mnenja.

To je to.

Gregor Zakrajšek - Marjan

